یاریی کۆتاییی جامی ئەورووپای ١٩٧٤

یاریی کۆتاییی جامی ئەورووپای ١٩٧٤ کۆتا یاریی وەرزی ١٩٧٣-١٩٧٤ جامی ئەورووپا بوو کە ئێستا بە خولی پاڵەوانەکانی ئەورووپا ناسراوە،کە نۆزدەیەمین وەرزی پاڵەوانێتی تۆپی پێی پاڵەوانەکانی ئەوروپا بوو کە لەلایەن یەکێتیی تۆپی پێی ئەورووپا ڕێکخرابوو. لەڕۆژی ١٧ی ئایاری ١٩٧٤ لەیاریگای شا باودوینی شاری برۆکسلی بەلجیکا، لە نێوان بایرن میونشنی ئەڵمانیای ڕۆژئاوا و ئەتلەتیکۆ مەدریدی ئیسپانی بەڕێوەچوو . ئەمە یەکەمجار بوو لە مێژووی هەردوو یانەی بایرن و ئەتلەتیکۆ بەشداری یاری کۆتایی جامی ئەورووپا بکەن. کاتی ئاسایی یارییەکە بەبێ گۆڵ کۆتایی هات و یارییەکە چووە کاتی زۆرکراو، لە خوولەکی ١١٤ لویس ئاراگۆنێس گۆڵی پێشکەوتنی بۆ یانەی ئەتلەتیکۆ تۆمارکرد بەڵام دواتر لە خولەکی ١٢٠ یاریزان جۆرج شوارزنبێ ئەنجامەکەی یەکسان کردەوە ،بەهۆی ئەوەی ئەوکات سیستەمی دووبارەکردنەوەی یاری پەیڕەودەکرا لە کاتی یەکسان بوون،  بۆیە دوو ڕۆژ دواتر دووبارە یارییەکە ئەنجامدرا.  ئەمە تاکە یاری کۆتاییی جامی ئەوروپا/خولی پاڵەوانەکانی ئەورووپا کە دووبارە یارییەکانی ئەنجام درابێتەوە. لە ئەنجامدا بایەرن میونخ توانی بە ئەنجامی ٤-٠ بەسەر ئەتلەتیکۆ مەدریدی ڕکابەری سەربکەوێت و ببێتە ھەڵگری نازناوی ئەم وەرزە.   

 سەرچاوەکان 

 بەستەری دەرەکی 

 وەرزی 1973-1974 لە ماڵپەڕی یوفا